CELEX: 62010TN0259
Language: fi
Date: 2010-06-08 00:00:00
Title: Asia T-259/10: Kanne 8.6.2010 — Ax v. neuvosto

28.8.2010   
            
            
               FI
            
            
               Euroopan unionin virallinen lehti
            
            
               C 234/41
            
         Kanne 8.6.2010 — Ax v. neuvosto
   (Asia T-259/10)
   ()
   2010/C 234/75
   Oikeudenkäyntikieli: saksa
   
      Asianosaiset
   
   
      Kantaja: Thomas Ax (Neckargemünd, Saksa) (edustaja: Rechtsanwalt J. Baumann)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Euroopan rahoituksenvakautusmekanismin perustamisesta 11.5.2010 annettu neuvoston asetus (EU) N:o 407/2010 on kumottava ja
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja riitauttaa asetuksen (EU) N:o 407/2010 (1).
   Kantaja vetoaa kanteensa tueksi muun muassa siihen, että riidanalaiseen asetukseen perustuva apu on SEUT 125 artiklassa asetetun muiden jäsenvaltioiden sitoumuksista vastuussa olemista ja muiden jäsenvaltioiden sitoumusten vastattavaksi ottamista koskevan kiellon vastaista.
   Tämän lisäksi SEUT 122 artikla ei voi olla asetuksen N:o 407/2010 oikeudellinen perusta. Kantaja esittää tältä osin, että spekulatiiviset hyökkäykset eivät vakavasti uhkaa aiheuttaa kyseisille jäsenvaltioille suuria vaikeuksia tässä säännöksessä tarkoitetulla tavalla. Lisäksi spekulatiivisista hyökkäyksistä aiheutuvat vaikeudet eivät johdu poikkeuksellisista tapahtumista, joihin kyseiset jäsenvaltiot eivät voi vaikuttaa.
   
      (1)  Euroopan rahoituksenvakautusmekanismin perustamisesta 11.5.2010 annettu neuvoston asetus (EU) N:o 407/2010 (EUVL L 118, s. 1).